《龚立道家藏虢月石屏》
宋代·敖陶孙

桑田鉴一夺，周官寒如灰。
赐珏先沦奔，乃自垂棘胎。
劫火到咸阳，六国无珍材。
空馀虢山在，蚌水相萦回。
古潭月荒凉，孤光翳复开。
六丁所邀留，珪魄幻紫瑰。
必藏三千年，掘狱无张雷。
君先世闽南，家枕凤咮堆。
夜光有感触，渠伊人剸裁。
向来匪石心，不转误国魁，
皦发照万世，是君以闻来。
远孙极风流，乞语谫馀哀。
摩挲紫云姿，百感集我怀。
石汝亦不遇，无两欧苏梅。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。